**Fest Imre**

**Fest Imre** ([Szepesváralja](https://hu.wikipedia.org/wiki/Szepesv%C3%A1ralja), [1817](https://hu.wikipedia.org/wiki/1817). [november 3.](https://hu.wikipedia.org/wiki/November_3.) – [Budapest](https://hu.wikipedia.org/wiki/Budapest), [1883](https://hu.wikipedia.org/wiki/1883). [március 11.](https://hu.wikipedia.org/wiki/M%C3%A1rcius_11.)) az [osztrák](https://hu.wikipedia.org/wiki/Ausztria)-[magyar](https://hu.wikipedia.org/wiki/Magyarorsz%C3%A1g) bank aligazgatója, az osztrák Lipót-rend középkeresztese, költő.



Élete

Iskoláit [Késmárkon](https://hu.wikipedia.org/wiki/K%C3%A9sm%C3%A1rk), [Miskolcon](https://hu.wikipedia.org/wiki/Miskolc) és [Eperjesen](https://hu.wikipedia.org/wiki/Eperjes_%28Szlov%C3%A1kia%29) járta. Jogot [Debrecenben](https://hu.wikipedia.org/wiki/Debrecen) s [Pesten](https://hu.wikipedia.org/wiki/Pest_%28t%C3%B6rt%C3%A9nelmi_telep%C3%BCl%C3%A9s%29) végezte; [1839](https://hu.wikipedia.org/wiki/1839)-ben ügyvédi oklevelet nyert. Szepesváraljára visszatérve az ügyvédi gyakorlat helyett a bányaipar terén keresett hatáskört. [1840](https://hu.wikipedia.org/wiki/1840)-ben jegyzőjévé lett a felsőmagyarországi bányapolgárság egyesületének és mint ezen testület küldöttje, részt vett az [1843](https://hu.wikipedia.org/wiki/1843)–[1844](https://hu.wikipedia.org/wiki/1844). [pozsonyi](https://hu.wikipedia.org/wiki/Pozsony) országgyűlésen az új bányatörvény kidolgozásában. [1846](https://hu.wikipedia.org/wiki/1846)-tól a vasgyári vállalatokban kezdett részt venni s egyszersmind az iparegylet szepesi képviselője volt. [1848](https://hu.wikipedia.org/wiki/1848)-ban mind Szepes megye, mind a 16 szepesi városkerület körében tevékeny részt vett a politikai újraébredt életben és a közigazgatásban is. [1849](https://hu.wikipedia.org/wiki/1849)-ben megszűnvén ismét a politikai élet, előbbi működési terére tért vissza. [1861](https://hu.wikipedia.org/wiki/1861)-ig egészen a bánya-, főleg a vasipar előmozdításának szentelte minden erejét s összes munkásságát. 1861-ben [Szepes vármegye](https://hu.wikipedia.org/wiki/Szepes_v%C3%A1rmegye) első [alispánjává](https://hu.wikipedia.org/wiki/Isp%C3%A1n) választatott, de a provizórium beálltával ő is visszatért a magánéletbe s a mellett a kassa-[oderbergi](https://hu.wikipedia.org/wiki/Oderberg) vasút eszméjének előmozdítója lett. [1863](https://hu.wikipedia.org/wiki/1863)-ban Pestre tette át lakását, s itt is az anyagi, különösen a vasúti érdekek előmozdításán működött. E működésének köszönhette, hogy az [1865](https://hu.wikipedia.org/wiki/1865). [december 10.](https://hu.wikipedia.org/wiki/December_10.) összehívott országgyűlésre a szepes-[göllnitzi](https://hu.wikipedia.org/wiki/G%C3%B6llnitz) választó kerület képviselőjévé választotta. Az országgyűlés alatt folyvást [Deák Ferenc](https://hu.wikipedia.org/wiki/De%C3%A1k_Ferenc_%28igazs%C3%A1g%C3%BCgy-miniszter%29) elveit vallotta s tevékeny részt vett a bizottsági tárgyalásokban. Az országgyűlésen kívül főleg az országos iparegyesület megalapításán fáradozott, mely szervezését nagyrészt az ő munkásságának köszönheti, mire ezen intézet igazgatója is volt. A kiegyezési tárgyalások Ausztriával megindulván, ő azokban kiváló részt vett és különösen nagy szerepet játszott az osztrák-magyar kereskedelmi s vámszerződés megállapításában. [Gorove István](https://hu.wikipedia.org/wiki/Gorove_Istv%C3%A1n%22%20%5Co%20%22Gorove%20Istv%C3%A1n) miniszter meghívta őt államtitkárjának a kereskedelmi minisztériumba; alapos szakismereteivel derekasan képviselte azt az ekkor fennforgott számos fontos tárgyalásban. Midőn a volt nemzeti bank [1878](https://hu.wikipedia.org/wiki/1878). [szeptember 20.](https://hu.wikipedia.org/wiki/Szeptember_20.) osztrák-magyar bankká alakult át, [november 29.](https://hu.wikipedia.org/wiki/November_29.) [I. Ferenc József](https://hu.wikipedia.org/wiki/I._Ferenc_J%C3%B3zsef_magyar_kir%C3%A1ly) e bank egyik alkormányzójává őt nevezte ki. Ez állásánál fogva elnöke volt a bank budapesti igazgatóságának s egyúttal tagja a központi főtanácsnak is.

Munkái

* Öt évi működése a földmívelés-, ipar- és kereskedelmi magyar kir. minisztériumnak (1867–72.) Pest, 1872.
* Gedichte. Bpest, 1884.

Lefordította Petőfi összes kisebb költeményeit, melyek azonban (néhány elszórt mutatványon kivül) kéziratban maradtak.

A szabadságharc előtt mint hírlapiró is működött, levelező és vezércikkírói minőségben, többnyire az ipari érdekek terén a Pesti Hirlapban és a Hetilapban (1845. Higany Magyarországban); azután a Pesti Naplóban, Pester Lloydban, Magyarország anyagi Érdekeiben (1865. Első lépés az anyagi reformok terén) és a bécsi lapokban. Több költeménye jelent meg álnév alatt vagy ABC jeggyel a felvidéki német lapokban; így csak halála előtt is néhány nappal a Zipser Boteban.

Forrás

https://hu.wikipedia.org/wiki/Fest\_Imre